O‘zbekistonda “Yil ayoli” tanlovi g‘oliblari va gender tengligi uchun kurashgan eng faol tashkilotlar aniqlandi

26-yanvar kuni Toshkentda “Yil ayoli—2021” respublika tanlovi g‘oliblarini taqdirlash marosimi bo‘lib o‘tdi. Bu haqda Oliy Majlis Senati matbuot xizmati xabar berdi.

Ma’lum qilinishicha, Gran-pri va “Yil ayoli” unvonini Qoraqalpog‘iston Respublikasi Kegeyli tumanidagi “Orzu” fermer xo‘jaligi rahbari Palzada Saliyeva qo‘lga kiritgan. Unga avtomobil kaliti prezident sovg‘asi sifatida topshirilgan.
Ta’kidlanishicha, Palzada Saliyeva fermer xo‘jaligini boshqaribgina qolmay, yig‘im-terim jarayonida bevosita ishtirok etib, traktor haydamoqda.
Shuningdek, tanlovning uchta g‘olibasi ham aniqlangan:

 Mahzuna Nasriddinova
Ikkinchi va uchinchi o‘rinni qo‘lga kiritgan ayollarga 10 million, birinchi o‘rin sohibasiga esa 20 million so‘mlik bank vaucheri topshirilgan.

Senatning qayd etishicha, “Yil ayoli” ko‘rik-tanlovi mamlakatni ijtimoiy-iqtisodiy rivojlantirishga salmoqli hissa qo‘shayotgan, turli sohalarda mehnat qilayotgan, “oilada va farzand tarbiyasida o‘rnak bo‘layotgan”, jamiyat hayotida faol ishtirok etuvchi xotin-qizlarni qo‘llab-quvvatlash maqsadida o‘tkazilmoqda.
Mazkur tanlov mulkchilik shaklidan qat’i nazar, korxona, tashkilot, muassasalarda ishlovchi ayollar, shuningdek, uy bekalari ishtirok etishlari mumkin.
Bundan tashqari, “Gender tenglik faoli” g‘oliblari ham aniqlangan.

 “Hozirda yetakchi xotin-qizlar milliy platformasini yaratish ustida ishlayapmiz” — Tanzila Norboyeva